OzLabs/hebrew-wiki-articles huggingface dataset:
אנטילופות ערבה

צבאים מצויים]]
אנטילופות ערבה (שם מדעי: Antilopini) הם שבט של אנטילופות בתת-משפחת הצבאיים, הכוללת שמונה סוגים החיים באפריקה ובאסיה. הם שונים משבט אנטילופות סבך בכך שהם גדולים יותר במידות הגוף, חיים בעדרים גדולים ופעילי יום, ובית גידולם הוא בעיקר מישורים וערבות פתוחות עם צמחייה נמוכה. רובם של המינים בשבט הם אצנים מהירים, ובשעת סכנה הם מעדיפים לפתוח בריצה מהירה מאשר להסתתר בצמחייה סבוכה. לכל המינים בשבט קרניים ארוכות בצורה ספיראלית או מסולסלת. המין הגדול בשבט הוא צבי יחמורי, והמין הקטן הוא צבי ספיקי.

==מיון==
*סוג: צבי (Gazella)
**מין: צבי מצוי (Gazella gazella)
**מין: צבי ארלנג'ר (Gazella erlangeri)
**מין: צבי הנגב (Gazella dorcas)
**מין: צבי קווייר (Gazella cuvieri)
**מין: צבי ספיקי (Gazella spekei)
**מין: צבי רים (Gazella leptoceros)
**מין: צבי הודי (Gazella bennettii)
**מין: צבי פרסי (Gazella subgutturosa)
**מין: צבי ערבי (Gazella arabica) - נכחד. 
**מין: צבי סעודי (Gazella saudiya) - נכחד. 
**מין: צבי מלכת שבא (Gazella bilkis) - נכחד. 
*סוג: צבי אמיתי (Eudorcas) 
**מין: צבי תומסון (Eudorcas thomsonii)
**מין: צבי מונגאלה (Eudorcas albonotata)
**מין: צבי הוגלין (Eudorcas tilonura)
**מין: צבי אדום חזית (Eudorcas rufifrons)
**מין: צבי אדום (Eudorcas rufina) - ייתכן שנכחד. 
*סוג: צבי דק-צוואר (Nanger)
**מין: צבי יחמורי (Nanger dama)
**מין: צבי סומרינג (Nanger soemmerringii)
**מין: צבי גראנט (Nanger granti)
*סוג: צבי יעלי (Procapra)
**מין: צבי יעלי טיבטי (Procapra picticaudata)
**מין: צבי יעלי מונגולי (Procapra gutturosa)
**מין: צבי יעלי פרז'וואלסקי (Procapra przewalskii)
*סוג ומין יחיד: צבי קלארק (Ammodorcas clarkei)
*סוג ומין יחיד: צבי ג'ירפי (Litocranius walleri)
*סוג ומין יחיד: דלגן (Antidorcas marsupialis)
*סוג ומין יחיד: אנטילופה הודית (Antilope cervicapra)

==קישורים חיצוניים==

קטגוריה:בעלי חיים שתוארו ב-1821
קטגוריה:טקסונים שתוארו בידי ג'ון אדוארד גריי
קטגוריה:צבאיים
קטגוריה:שבטי בעלי חיים
אנטילופות סבך

אנטילופות סבך (שם מדעי: Neotragini) הם שבט של אנטילופות בתת-משפחת הצבאיים, הכוללים 6 סוגים החיים ביבשת אפריקה בלבד. הם שונים משבט אנטילופות ערבה בכך שמרבית המינים ננסיים יחסית, חיים ביחידות או בקבוצות קטנות, ובית גידולם הוא בעיקר אזורים הררים, יערות טרופיים וסוואנות סבוכות. רובם של המינים בשבט מצטיינים בקפיצות וניתורים, ובשעת סכנה הם מעדיפים להתחבא בסבך מאשר לרוץ. לכל המינים בשבט קרניים קצרות וישרות כקוצים. תזונתם מבוססת בעיקר על שיחים ועלים בניגוד לאנטילופות הערבה שאוכלות בעיקר עשב. המין הגדול בשבט הוא האוריבי שדומה יותר לצבי, והמינים הקטנים הם אנטילופה מלכותית ואנטילופת בייטס הדומים לאיילוניים. 
==מיון==
* סוג ומין יחיד: אוריבי (Ourebia ourebi)
* סוג ומין יחיד: צבי הסלעים (Oreotragus oreotragus)
* סוג: אנטילופה ננסית (Neotragus)
** מין: אנטילופה מלכותית (Neotragus pygmaeus)
** מין: אנטילופת בייטס (Neotragus batesi)
** מין: דלקרן המושק (Neotragus moschatus)
* סוג: דיקדיק (Madoqua)
** מין: דיקדיק גינתר (Madoqua guentheri)
** מין: דיקדיק קירקי (Madoqua kirkii)
** מין: דיקדיק כסוף (Madoqua piacentinii)
** מין: דיקדיק סולט (Madoqua saltiana)
* סוג: דוקרן (Raphicerus)
** מין: דוקרן הכף (Raphicerus melanotis)
** מין: דוקרן הסטינבוק (Raphicerus campestris)
** מין: דוקרן שארפי (Raphicerus sharpei)
* סוג ומין יחיד: אנטילופת ביירה (Dorcatragus megalotis)

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1894
קטגוריה:טקסונים שתוארו בידי פיליפ סקלטר
קטגוריה:צבאיים
קטגוריה:שבטי בעלי חיים
סאיגות

סאיגות (שם מדעי: Saigini) הם שבט של אנטילופות בתת-משפחת הצבאיים, הכולל שני מינים יחידים בסוגם החיים במרכז אסיה. מבחינה חיצונית ואקולוגית הסוגים בשבט דומים מאוד לשבט אנטילופות ערבה, אך בעלי מאפיינים ייחודים. שאלת סיווגם הטקסונומי לתת-משפחת היעלים בשל פרוותם העבה דמוית הצמר וכן הדמיון הגנטי, עודה פתוחה. 
==מאפיינים==
הסוגים בשבט הם פעילי יום, חיים בעדרים המוניים, ובית גידולם הוא ערבות העשב העצומות והרמה הטיבטית שבמרכז אסיה. פרוות הצמר שלהם מגינה עליהם מטמפרטורות הקפואות באזורי תפוצתם. בין הקיץ לחורף הם פותחים בנדידות ענקיות לאזורי מרעה טובים יותר. יש להם קרניים יוצאות דופן מרוב האנטילופות, והמבנה של אפם מוזר למדי. הזכרים נבדלים מהנקבות בכך שהם מתאפיינים בקרניים, וצבע פרוותם כהה יותר. הקרבות בין הזכרים בעונת הרבייה הם מהאכזריים ביותר במשפחת הפריים, ואחד מהם או אף שניהם עלולים למות כתוצאה מהפציעות החמורות בלחימה המסיבית. האוזניים שלהם עגלגלות וקטנות, וזנבם קצר ומעוגל. ההריון נמשך 7-6 חודשים, והגדי\הטלה שנולד, שוהה בימיו הראשונים על הקרקע הטרשית ללא תזוזה. הסוגים הם אצנים מהירים ביותר, והטורף העיקרי שלהם הוא הזאב. 

בעבר הייתה חפיפה בין שני הסוגים ברמה הטיבטית, אך כיום טווח התפוצה שלהם התמעט ואין ביניהם חפיפה. הסוג צבי יעלי החי אף הוא במרכז אסיה, דומה מאוד למינים אלה במראה ובאקולוגיה, ולמינים שלו יש חפיפה עם שני הסוגים. שני הסוגים שבשבט היו בעבר היונקים הנפוצים ביותר בתחומם, ושניהם חוו ירידת מספרים עצומה שגרמה להם להיות בדרגות שונות של סכנת הכחדה; כיום הם בין האנטילופות הנדירות והמאוימות ביותר. הגורם העיקרי להתמעטותם הוא הציד הפרוע בשל צמרם המשובח ובשרם, וכן קרניהם המשמשות את הרפואה הסינית.

==סוגים==
*סאיגה (Saiga tatarica) – פרסתן ייחודי המהווה שילוב של כבש וצבי ותואר לראשונה בשנת 1826. הסיווג שלו כיום בתת-משפחת הצבאיים הוא סופי. סימני היכר: קרניים בינוניות ושקופות בצורת צבת, חוטם גדול ובשרני המזכיר את חדק הפיל, עיניים בולטות ופרווה אדמדמה-צהבהבה בקיץ המשתנה לצבע אפרפר כהה בחורף. מצוי במונגוליה, קזחסטן, אוזבקיסטן, ורוסיה; בעבר גם בסין העממית. מצב שימורו הוא סכנת הכחדה חמורה (CR). 
*אנטילופה טיבטית המוכר גם כצ'ירו (Pantholops hodgsoni) – פרסתן ייחודי המהווה שילוב של עז וצבי ותואר לראשונה בשנת 1826. הסיווג שלו כיום עדיין לא מוסכם כלל, ומסווגים אותו גם בתת-משפחה עצמאית. סימני ההיכר שלו: קרניים דקות וארוכות ביותר כשל ראם, חוטם רחב למדי עם שקיקים קטנים בנחיריים המתנפחים בשעת סכנה, מסכה שחורה על הפנים ופסים שחורים על הרגליים, פרווה אדמדמה בקיץ המשתנה לוורדרד-קרמי ולבנבן בחורף. מצוי בסין העממית (המחוז האוטונומי הטיבטי, צ'ינגהאי, סיצ'ואן, ושינג'יאנג), ובהודו (לדאק). מצב שימורו הוא סכנת הכחדה (EN).

==קישורים חיצוניים==

קטגוריה:בעלי חיים שתוארו ב-1945
קטגוריה:טקסונים שתוארו בידי ג'ורג' גיילורד סימפסון
קטגוריה:צבאיים
קטגוריה:שבטי בעלי חיים
צבי יעלי

צבי יעלי (שם מדעי: Procapra) המכונה גם צבי קצר זנב, הוא סוג של אנטילופת-צבי המצויה במרכז אסיה וכוללת שלושה מינים. בניגוד לשמו הוא לא משתייך לצבאים ה"אמיתיים", אף על פי שיש חוקרים המשייכים גם אותו לסוג צבי (Gazella). המינים בסוג חולקים מאפיינים רבים עם סאיגה והאנטילופה הטיבטית, וכולם אנדמיים לחלקים שונים במרכז אסיה. בעבר היה אזור חפיפה בין שלושת המינים. השם המדעי נגזר מלטינית כדלהלן: Pro = לפני, capra = עז\יעל, ומתייחס לכך שהסוג נחשב כאב הקדמון של העיזים.
==מאפיינים==
למינים יש קרניים עם עיקולים לאחורה, פרווה עבה, אוזניים מחודדות, כתם כהה על החוטם, וצוואר וראש קצרים ורחבים. בניגוד ל"צבאים האמיתיים" יש להם זנב קצר מאוד, והנקבות שלהם נעדרות קרניים. הם בעלי דמיון מסוים לאיילים, ויש להם על העכוז כתם לבן גדול דמוי לב. עצמות האף שלהם רחבות, מה שנחשב כהסתגלות לאוויר הדליל בחמצן של רמות מרכז אסיה. רגליהם קצרות למדי, והם קפצנים ואצנים מהירים.

מינים אלו הם פעילי יום, וחיים בדרך כלל בקבוצות קטנות או בעדרים גדולים - תלוי במין. בית הגידול שלהם הוא ערבות ומישורים גבוהים, והם נמצאים החל מגבהים של 2,000 מטר מעל פני הים. בית גידולם צחיח למדי עם כמות משקעים נמוכה וטמפרטורות קפואות. הטורף העיקרי של מינים אלו הוא הזאב המונגולי.

==מינים==
*צבי יעלי טיבטי (Procapra picticaudata) המין הקטן בסוג. אנדמי לרמה הטיבטית ומצוי כיום בסין העממית (המחוז האוטונומי הטיבטי, צ'ינגהאי, שינג'יאנג, סצ'ואן, גאנסו ומקצת ממונגוליה הפנימית) והודו (לדאק, סיקים). סימני ההיכר שלו: קרניים דקות וארוכות, פרווה חומה-אפרפרה, ופנים לבנות או כסופות. דרגת שימורו היא "קרוב לסיכון" (NT).
*צבי יעלי פרז'וואלסקי (Procapra przewalskii) המין הבינוני והנדיר בסוג. אנדמי לצפון הרמה הטיבטית ומצוי כיום בסין העממית בלבד (מחוז צ'ינגהאי, ובעבר גם במונגוליה הפנימית, גאנסו ונינגשיה). סימני ההיכר שלו: קרניים עבות ובינוניות בצורת צבתות, סימוני פנים רבגוניים, ופרווה אדמדמה. דרגת שימורו היא "סכנת הכחדה" (EN).
*צבי יעלי מונגולי (Procapra gutturosa), המין הגדול והנפוץ בסוג. אנדמי לערבות מרכז אסיה ומצוי כיום בעיקר במונגוליה, וכן במקצת מסין העממית (מחוז מונגוליה הפנימית) ורוסיה. סימני ההיכר שלו: קרניים קטנות, גרון בולט (לזכרים), ופרווה צהבהבה קרמית. דרגת שימורו היא "ללא חשש" (LC).

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1846
קטגוריה:טקסונים שתוארו בידי בריאן הוטון הודג'סון
קטגוריה:צבאיים
צבי סוף

צבי סוף או ראדבוק (שם מדעי: Redunca; בעבר: Cervicapra) הוא סוג של אנטילופה בינונית דמוית-צבי או אייל בתת-משפחת צבאי סוף, הכוללת שלושה מינים החיים ביבשת אפריקה. בניגוד לשמו הוא אינו קשור כלל לסוג צבי או לתת-משפחת הצבאיים. צביי הסוף אינם נחשבים כמינים בסיכון ותפוצתם חופפת במרכז טנזניה. הפירוש בלטינית של השם המדעי "Redunca" הוא כפוף\מעוקל, ומתייחס למבנה הקרניים של המינים בסוג. בעבר השם המדעי של הסוג היה Cervicapra שנגזר משתי מילים בלטינית: "Cervus" = אייל, "capra" = עז; בהתייחסו לדמיון הרב שיש בין סוג זה לבין האיילים.

==מאפיינים==
צביי הסוף מאופיינים בקרניים המעוקלות שלהם, שמבנן משתנה בכל מין. כמו כן הם דומים מאוד לאיילים: אוזניהם גדולות ורחבות, זנבם עבה ומעוגל, ויש להם אף גדול ושחור. הרגליים, הגוף והצוואר שלהם ארוכים, והראש קטן למדי ומאורך. פרוותם שעירה ובהירה, ויש להם בדרך כלל מתחת לאוזניים עיגולים שחורים המשמשים כבלוטות ריח. כפי שמרמז שמם, בית גידולם של מינים אלה הוא בסבך העשבים הגבוהים, ובשעת סכנה הם נוטים לשכב בו ללא תזוזה כשפרוותם מספקת להם הסוואה מצוינת. הנטייה לחיות בסוואנות או בהרים משתנה בין המינים. יש להם חושי שמיעה וריח טובים, והם אינם אצנים לטווח רחוק.

מינים אלו פעילי יום ולילה, עם שיא של שעות פעילות בשעות הזריחה והשקיעה, ומנוחה בשעות החמות של היום. הם תלויים מאוד במקורות זמינים של מזון, מים וצמחייה עבותה למסתור. הנקבות שלהם פעילות בקבוצות קטנות, והזכרים טריטוריאליים ונוטים לבדידות. תזונתם מורכבת בעיקר מעשבים. בניגוד לקורביהם הקובוסים, הם אינם אוהבים להשתכשך כל כך במים. הטמפרטורות בתחומי מחייתם נעים בין 10 ל-30 מעלות במשך השנה. אויביהם העיקריים הם הטורפים הגדולים של אפריקה כדוגמת האריה הברדלס, הנמר ועוד.

==מינים==
*צבי סוף מצוי (Redunca arundinum) - המין הגדול בסוג. נפוץ בטנזניה, מוזמביק, מלאווי, זמביה, הרפובליקה הדמוקרטית של קונגו, גבון, אנגולה, נמיביה, בוצוואנה, זימבבואה, סווזילנד ודרום אפריקה. סימני ההיכר שלו: קרניים גדולות, ארוכות ומעוקלות עם רקמה חיוורת בבסיס, ופרווה בצבע חום\צהבהב\אדמדם. יש לו שני תת-מינים ודרגת שימורו היא "ללא חשש" (LC).
*צבי סוף הסוואנה (Redunca redunca) - המין הבינוני בסוג. נפוץ בטנזניה, קניה, רואנדה, בורונדי, אוגנדה, אתיופיה, אריתריאה, סודאן, דרום סודאן, צ'אד, הרפובליקה המרכז-אפריקאית, הרפובליקה הדמוקרטית של קונגו, קמרון, ניגריה, ניז'ר, מאלי, בנין, טוגו, בורקינה פאסו, גאנה, גינאה, גינאה ביסאו, חוף השנהב, סנגל וגמביה. סימני ההיכר שלו: קרניים עבות ובינוניות בצורת צבתות, ופרווה זהובה. יש לו חמישה תת-מינים ודרגת שימורו היא "ללא חשש" (LC).
*צבי סוף ההרים (Redunca fulvorufula) - המין הקטן בסוג. מצוי בשלושה אזורים גאוגרפים נפרדים: טנזניה, קניה, אוגנדה, אתיופיה ודרום סודאן, קמרון וניגריה, ובוצוואנה, מוזמביק, סווזילנד, לסוטו ודרום אפריקה. סימני ההיכר שלו: קרניים קטנות וקצרות עם עיקום חד כלפי קדימה, פרווה חומה-אפרפרה בגוף, וצהבהבה או אדמדמה בצוואר. יש לו שלושה תת-מינים ודרגת שימורו היא "ללא חשש" (LC).

==קישורים חיצוניים==

* 

קטגוריה:בעלי חיים שתוארו ב-1827
קטגוריה:טקסונים שתוארו בידי צ'ארלס המילטון סמית
קטגוריה:צבאי סוף
צבי הוגלין

צבי הוגלין (שם מדעי: Eudorcas tilonura), הוא מין אנטילופת-צבי בינונית בסוג צבי אמיתי, החי בצפון מזרח אפריקה. תואר לראשונה בשנת 1868 ונקרא על שם מגלהו. צבי זה מוכר יותר כתת-מין של צבי אדום חזית בטקסונומיות וארגוני השימור, אך הם מציינים כי מדובר רק באופן זמני, בהתחשב בשוני הגנטי שיש לו. אף על פי שתפוצתו של צבי אדום חזית קרובה מאוד לתפוצה של צבי הוגלין, אין זה סותר לכך שהוא יכול להיות מין נפרד כיוון שהתפוצה מופרדת על ידי רצועה של 2,500 קילומטר ושני יובלי הנילוס - הכחול והלבן.

== תיאור ==
לצבי הוגלין זוג קרניים ספירליות, המשתנות מקרני צבי אדום חזית בכך שהם כפופות יותר לאחורה. הקרן צומחת לכיוון מעלה, מתעגלת וממשיכה לאחורה עד שמסתיימת בשפיץ חד ומעוקל כלפי פנים. קרני צבי אדום חזית נמצאות תמיד בצמיחה כלפי מעלה, והן ישרות יותר. הקרניים עבות יחסית לכל אורכם ומסתיימות בשפיץ חד. הקרן מחורצת במספר טבעות בולטות. הן לזכרים והן לנקבות יש קרניים, ושל הנקבות דקות וקצרות יותר. 

הפרווה של צבי הוגלין דומה למדי לצבי אדום חזית, עם גוונים אדמדמים כהים בגב ובחלק האחורי, ובהירים יותר בצדדי הבטן והרגליים. העכוז, הגחון והמותניים בצבע לבן בוהק. גם לו פס שחור דק יחסית המופרד על ידי רצועת שיער אדמדמה מהמותניים. זנבו שחור. סימוני הפנים שלו דומים לצבי אדום חזית, אך אין לו את הפסים הלבנים והאדמדמים שנמשכים מהעיניים לפה, ותחת אלו יש לצבי הוגלין משקפיים לבנים וגדולים סביב העיניים. מידות גופו זהות ככל הנראה לצבי אדום חזית. 

מידות גוף של צבי הוגלין הן כדלהלן: גובה הכתפיים 70-65 ס"מ, אורך הראש והגוף 110-90 ס"מ, אורך הזנב 30-20 ס"מ ומשקלו 30-25 ק"ג.
==תפוצה==
צבי הוגלין כאמור נפוץ בצפון מזרח אפריקה. הוא מצוי בשתי אוכלוסיות מבודדות; הראשונה במחוזות שבמדינות הבאות: סודאן - קסלה, סנר ומדינת הנילוס הכחול. אתיופיה - אמהרה ותיגראי. אריתריאה - גאש בארקה. השנייה שקטנה יותר מצויה בצפון מזרח סודאן במחוז אל-בחר אל-אחמר. בית גידולו של צבי הוא בעיקר סוואנות צחיחות וסוואנות שיחים-דוקרניות, כמו גם אזורים צחיחים למחצה או אזורים הררים של הרמה האתיופית בגבהים של 1,000 מטר מעל פני הים. הטמפרטורות בתחומי מחייתו 20–40 מעלות, וכמות המשקעים הממוצעת היא 100–800 ס"מ. האקולוגיה שלו דומה לצבי אדום חזית.
==מצב==
צבי הוגלין מסווג על ידי IUCN במצב השימור "סכנת הכחדה" (EN), בשל ציד, תחרות עם בעלי חיים מקומיים, ואובדן בית גידול מתמשך, הצפוי לגרום לאוכלוסיות שלו לפחות ב-10% נוספים במהלך ה-15 שנה הבאות. המקום המוגן היחידי שבו הוא נמצא, הוא הפארק הלאומי דינדאר בסודאן, ואכיפה של ציד בפארק זה כמו גם הקמת אזורים מוגנים נוספים עשויה למנוע את התרחיש הקיים.

אומדן האוכלוסייה העולמי לצביי הוגלין הוא 4,000-3,500 פרטים.

==קישורים חיצוניים==

[http://www.iucnredlist.org/details/8991/0 צבי הוגלין] באתר הרשימה האדומה של IUCN
==הערות שוליים==

קטגוריה:טקסונים שתוארו בידי תאודור פון הוגלין
קטגוריה:צבאיים
קטגוריה:יונקים בסוואנה האפריקנית
קטגוריה:אתיופיה: יונקים
קטגוריה:אתיופיה: מינים אנדמיים
רכס נסקה

רכס נסקה הוא הרכס התת-ימי שניצב לחוף פרו במרכז מפת התבליט של חוף אמריקה הדרומית
רכס נסקה (בספרדית: Dorsal de Nazca) הוא רכס הרים תת-ימי מסוג רכס שאיננו סייסמי (aseismic ridge) שכיוונו מדרום מערב לצפון מזרח השוכן על לוח נסקה מול חופי פרו וצ'ילה.

הרכס מתנשא בממוצע לגובה של 1,500 מטרים מעל לקרקעית האוקיינוס, אורכו מעל ל-1,000 קילומטרים ורוחבו כ-200 קילומטרים. הרכס עובר הפחתה מתחת ללוח הדרום-אמריקאי לאורך חופה הדרומי של פרו. ההפחתה החלה לפני 11.2 מיליון שנים בקו הרוחב 11 דרום. קצב ההפחתה פחת עם השנים מ-75 מילימטרים בשנה (עד לפני 10.8 מיליון שנים) ועד 43 מילימטרים בשנה (מלפני 4.9 מיליון שנים עד ימינו) מעריכים כי כ-900 קילומטרים מהרכס עברו הפחתה. הנקודה שבה הרכס עובר הפחתה בשקע פרו-צ'ילה זזה לאט דרומה. לתזוזה זו השפעה על אזור החוף של פרו ששקע לאחר שהרכס נדד דרומה. 

בקו הרוחב 25 דרום, בסמוך לאיי דסוונטוראדס (Islas Desventuradas – "איים חסרי מזל"), מתחבר רכס נסקה לרכס סאלס אי גומס (Salas y Gomez Ridge), הקרוי גם רכס סאלה אי גומס (Sala y Gomez Ridge), שכיוונו ממזרח למערב המתחבר בסופו של דבר לרכס המזרח-פסיפי (East Pacific Rise).

==קישורים חיצוניים==
<div class="mw-content-ltr">
*[http://www.sciencedirect.com/science/article/pii/S0012821X02008592 The migration history of the Nazca Ridge along the Peruvian active margin: a re-evaluation]
*[http://www.cosis.net/abstracts/EGU05/04873/EGU05-J-04873.pdf Geomorphic Effects in Western Peru due to Subduction]
</div>

== הערות שוליים ==

קטגוריה:אמריקה הדרומית: גאוגרפיה
קטגוריה:פרו: גאוגרפיה
טאר (יונק)

טאר הוא כינוי לקבוצה של אנטילופת-עז הכוללת שלושה מינים החיים באסיה, שבעבר השתייכו לסוג Hemitragus, אך הופרדו לסוגים נפרדים בהתחשב בהבדלים רבים בגנטיקה שלהם. שלושת המינים חיים באזורים גאוגרפים שונים לחלוטין, וכולם אנדמיים לשרשראות הרים מסוימות. מקור השם "טאר" הוא בשפה הנפאלית. השם המדעי של הסוג נגזר מיוונית כדלהלן: "Hemi" = מחצית, "tragus" = תיש; משמעות השם היא שלמרות שמצד אחד הטארים מזכירים מאוד את עיזי הבר יש להם מאפיינים ייחודיים משלהם הנעדרים אצל העיזים. שלושת המינים מאוימים כיום על ידי אובדן בית גידול נרחב, ומגמת אוכלוסייתם בירידה.

==מאפיינים==
המאפיין העיקרי הנמצא אצל שלושת המינים הוא הקרניים שלהם שצומחות בצורת C, כאשר הקרן שטוחה משני צדדיה או מצד אחד - תלוי במין. הפרווה שלהם עבה למדי ומגינה עליהם מטמפרטורות קפואות בבית גידולם ההררי, ואורכה משתנה בין המינים. יש להם גוף ארוך, צוואר קצר, וראש קטן ביחס לגוף. אוזניהם קטנות למדי, וזנבם ורגליהם קצרים. יש להם פרסות קצרות וגמישות המאפשרות להם לטפס על סלעים וצוקים חלקים ואנכיים. הנקבות של מינים אלו דומות מאוד לנקבות של עיזי וכבשי בר. שלושת המינים מפגינים דו-צורתיות זוויגית מובהקת, כשהזכרים גדולים וכבדים מהנקבות, ויש להם סימונים ייחודים כדוגמת רעמה וזקן, או צבע פרווה כהה יותר. הפרווה מספקת להם בדרך כלל הסוואה מצוינת על הרקע המחוספס שבו הם חיים. בשעת סכנה הם רצים במהירות לאזורים גבוהים, ומדלגים בזריזות על צוקים וסלעים.

מינים אלו הם בעלי חיים הפעילים לאורך שעות היום, עם שיא של שעות פעילות בשעות הזריחה והשקיעה, ומנוחה בשעות הצהריים. הם תלויים מאוד במקורות זמינים של מזון ומים, ויבצעו נדידות בהיקף קטן כאשר יחסרו להם משאבי טבע. הם חיים בעדרים גדולים או בקבוצות קטנות, והזכרים המבוגרים נוטים לחיות בבדידות. אויביהם העיקריים של הבוגרים הם בעיקר מינים שונים של נמרים, ודורסי יום מהווים איום לגדיים. בית הגידול של הטארים הוא פסיפס של צוקים סלעים ומדרונות הררים בגבהים של 5,000-1,000 מטר מעל פני הים, והעדפות לגבהים ספציפיים משתנות בין המינים. כמות המשקעים באזורים אלה גבוהה בדרך כלל מן הרגיל. תזונתם מבוסס על עשבים, עשבי תיבול, עלים ושיחים. 

==מינים==
*טאר ההימלאיה (Hemitragus jemlahicus) - הבינוני שבטארים, אך במבט חיצוני נראה הגדול שבהם בשל רעמתו הענקית; הוא המין היחיד שנשאר כיום בסוג זה, כששני מינים נוספים מהפליסטוקן נכחדו. סימני היכר: פרווה שעירה וארוכה בצבע חום אדמוני\קפה\שוקולד, רעמה ענקית סביב הצוואר, ראש שחור וגבות צהבהבות. אנדמי לרכס הרי ההימלאיה במדינות: סין העממית, נפאל וצפון הודו. מצב שימורו הוא קרוב לסיכון (NT).
*טאר נילג'ירי (Nilgiritragus hylocrius, בעבר Hemitragus hylocrius) - הגדול שבטארים; מסווג כיום כסוג נפרד הקרוי "Nilgiritragus". סימני היכר: פרווה קצרה וגסה בצבע חום כהה\שחור, כתם לבן דהוי בצדדי בטן, ראש שחור עם סימונים לבנים סביב העיניים בצורת P. אנדמי לרכס הרי גהט המערביים בדרום הודו. מצב שימורו הוא סכנת הכחדה (EN). 
*טאר ערבי (Arabitragus jayakari, בעבר Hemitragus jayakari) - הקטן שבטארים; מסווג כיום בסוג נפרד הקרוי "Arabitragus". סימני היכר: פרווה שעירה בצבע זהוב וצהבהב, אדרת שיער צבעונית לאורך הגב, פנים שחורות ולחיים בהירות, פסים שחורים ולבנים כשל צבי בצידי העיניים, שני זקנים ארוכים בתחתית הלסת. אנדמי לרכס הרי חאג'ר במדינות: עומאן ואיחוד האמירויות הערביות. מצב שימורו הוא סכנת הכחדה (EN). 

==קישורים חיצוניים==

קטגוריה:יעלים
קטגוריה:שמות עממיים של יונקים
מארי בלאק

מארי בלאק (באנגלית: Mhairi Black; נולדה ב-12 בספטמבר 1994) היא פוליטיקאית סקוטית, חברת המפלגה הלאומית הסקוטית. בלאק כיהנה בבית הנבחרים הבריטי מטעם מחוז פייזלי ודרום רנפרוושייר בין 2015 ל-2024.

== ביוגרפיה ==
בלאק נולדה בפייזלי שבסקוטלנד. היא גדלה במשפחה תומכת מפלגת הלייבור. במהלך השנים העבירו בני המשפחה את תמיכתם למפלגה הלאומית הסקוטית. בילדותה נלקחה עם דודתה להפגנה נגד מלחמת עיראק, שעשתה עליה רושם עז. מנעוריה הייתה לפעילה פוליטית, השתתפה בהפגנות למען פרלמנט סקוטי עצמאי, התנדבה בארגון אוקספם והייתה פעילה במטה תנועת "כן סקוטלנד" במסגרת משאל העם על עצמאות סקוטלנד (2014).

בבחירות הכלליות בבריטניה ב-2015 הביסה את חבר הפרלמנט המכהן מטעם מפלגת הלייבור, דאגלס אלכסנדר. היא זכתה בכ-51% מקולות המצביעים (לעומת 18% לנציג המפלגה בבחירות קודמות), בעוד אלכסנדר זכה לכ-38.6%, נציג המפלגה השמרנית זכה ל-7.6%, נציגת המפלגה הליברל-דמוקרטית ב-2.2% ונציגת המפלגה הסוציאליסטית הסקוטית שזכתה ב-0.6%. בכך הייתה בלאק לחברת הפרלמנט הצעירה ביותר שנבחרה בבחירות אלו, והצעירה ביותר לכהן בפרלמנט מאז חוק הרפורמה של 1832. בבחירות ב-2017 וב-2019 שמרה על מושבה. ב-2022 מונתה על ידי מנהיג המפלגה סטיבן פלין לסגניתו. ב-2023 הודיעה כי לא תתמודד בבחירות הכלליות של 2024 לכהונה נוספת בבית הנבחרים.

== חיים אישיים והשכלה ==
בלאק היא לסבית. לאחר היבחרה לפרלמנט, סיימה תואר ראשון בממשל ומדיניות ציבורית באוניברסיטת גלאזגו.

==קישורים חיצוניים==

* 

* [http://www.mhairiblack.scot/ אתר הבחירות של מארי בלאק]
* [http://www.snp.org/people/mhairi-black מארי בלאק] באתר המפלגה הלאומית הסקוטית
* [http://www.parliament.uk/biographies/commons/mhairi-black/4421 מארי בלאק] באתר הפרלמנט הבריטי
* [http://www.theguardian.com/politics/2015/apr/04/mhairi-black-douglas-alexander-unseat-snp-labour Mhairi Black: the 20-year-old student poised to unseat Douglas Alexander], גארדיאן, 4 במאי 2015
* 
* [http://www.newstatesman.com/2015/04/battle-paisley-will-20-year-old-snp-student-defeat-labour-s-chief-election-strategist The battle for Paisley: will 20-year-old Mhairi Black defeat Labour’s chief election strategist?], אתר newstatesman, 10 באפריל 2015
* 

==הערות שוליים==

קטגוריה:פוליטיקאים סקוטים
קטגוריה:בוגרות אוניברסיטת גלאזגו
קטגוריה:בוגרי אוניברסיטת גלאזגו
קטגוריה:פוליטיקאים להט"בים בריטים
קטגוריה:חברי המפלגה הלאומית הסקוטית
קטגוריה:פוליטיקאיות בריטיות
קטגוריה:חברות הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2015–2017)
קטגוריה:חברות הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2017–2019)
קטגוריה:חברות הפרלמנט של הממלכה המאוחדת (2019–2024)
קטגוריה:חברי הפרלמנט של הממלכה המאוחדת (2019–2024)
קטגוריה:פוליטיקאיות לסביות
קטגוריה:בריטיות שנולדו ב-1994
קטגוריה:בריטים שנולדו ב-1994
ביקורת שיפוטית ביזורית

ביקורת שיפוטית ביזורית היא שיטה המסמיכה כל ערכאה דיונית לפרש ולבחון את תוקפן של הוראת חוק ואף להכריז על בטלותן במקרה שאינן עומדות בתנאי המבחן החוקתי. ההחלטה תקפה עבור הצדדים המתדיינים בלבד, כך שמבחינה מעשית חוק שבוטל על ידי ערכאת דיון עדיין נשאר תקף עבור מתדיינים אחרים במקרים אחרים שיופיעו בפני בתי המשפט. תוצאה זו מעלה קושי של אי-ודאות בדין וחוסר אחדות המתאפיינת בתוצאה שונה למקרים דומים.

לעומתה, ביקורת שיפוטית ריכוזית מתבצעת על ידי ערכאה אחת מוסמכת, כגון בית משפט לחוקה, הדנה בסוגיות החוקתיות כערכאה מכרעת. בניגוד לשיטה הביזורית, ההחלטה בשיטה זו תקפה באופן מיידי וגורף כלפי כולי עלמא, כך שמבחינה מעשית ניצחון העותר לביטול החוק יביא לביטול החוק כלפי כל, בעוד משמעות הפסד בעתירה היא קביעה סופית כי החוק תקף, ללא אפשרות תקיפה חוזרת. 

בהיעדר הטלת סמכות באופן מפורש – על ידי חוקה או חקיקה מסדירה, ההנחה בישראל כיום היא שכל ערכאה שיפוטית רשאית לעסוק בסוגיות חוקתיות ובין היתר לפעול לביטול חוק אם נמצא סותר חוק יסוד. ההכרה בסמכות החלה בפסק דין בנק המזרחי שקבע במשתמע ששיטתנו היא ביזורית (ראה דבריהם של הנשיא ברק בדעת רוב וחשין במיעוט בפסק הדין), ובהמשך בשורה של פסיקות שבהן אישש בית המשפט העליון את המסקנה שבישראל נוהגת שיטה ביזורית.

חרף ההכרה הפורמלית בקיומו של מסלול ביזורי לביקורת שיפוטית בישראל, בפועל היא התקבלה באופן חלקי בלבד, ועדיין הנטייה – הן מצד העותרים, מצד שופטי ערכאות הדיון ושופטי העליון היא לבירור שאלות חוקתיות בפורום הריכוזי שבבית המשפט העליון בשבתו כבג"ץ. עותרים מעדיפים לרוב את המסלול המקוצר והמכריע שבסופו פסיקה לטובתם תהווה תקדים לכל, ומן הצד השיפוטי – שופטי הערכאות הנמוכות נרתעים מלדון בשאלות חוקתיות, והתוצאה: מערכת ביזורית להלכה אך ריכוזית למעשה.

בנוף ההשוואתי, השיטה הביזורית המוכרת והוותיקה ביותר מקורה בארצות הברית וכיום גם מדינות אחרות אימצו אותה, בעיקר מדינות המשפט המקובל דוגמת קנדה, אוסטרליה והודו, ובאופן מצומצם גם ישראל.

לעומתה, השיטה הריכוזית מוכרת בעיקר במדינות המשפט הקונטיננטלי כגון צרפת וגרמניה, ומתאפיינת בהפקדת סמכות לביקורת בידי טריבונל חוקתי נפרד שהוא חיצוני לשדרת השפיטה הרגילה ואשר כל סמכותו ומומחיותו בסוגיות חוקתיות. בתחילת שנות ה-2000 התפתח בישראל ויכוח נוקב סביב הצעת חוק שנפלה בסופו של דבר אשר תמכה בהקמת בית משפט חוקתי שיחליף את בית המשפט העליון בביצוע ביקורת שיפוטית על חוקיותם של חוקים. 

התומכים בביקורת השיפוטית הביזורית קוראים לשופטי ערכאות הדיון להיכנס לעומקן של סוגיות חוקתיות, וככל הליך משפטי אחר – לעלות בדרג השיפוטי עד לבג"ץ כערכאת ערעור אחרונה. בנוסף, לטענתם באופן עקרוני אין הבדל בין שאלות העוסקות בתוקפו של חוק לשאלות פרשניות אחרות המאפיינות את פעולת השיפוט הרגילה של שופטי ערכאות הדיון. נוסף על כך, הטיעון הדמוקרטי להעדפת השיטה הביזורית מדגיש את חשיבות ההתדיינות המוקדמת בשיח החוקתי במהלכו נשמעים קולות שונים ומגוונים אודות הליכים המעצבים את הנורמות בישראל.

לטענת תומכי השיטה הריכוזית, נדרשת ערכאה ייחודית בעלת מומחיות בנושאים חוקתיים שתעסוק בביקורת שיפוטית, זאת בנוסף לשאר הנימוקים להעדפת השיטה הריכוזית, כגון: יעילות ההליך – על ידי ניהול הליך מקוצר ומופחת בעלויות, אמון הציבור בבית המשפט העליון המרכך את חומרת ההתערבות בתחומי הרשות המחוקקת, אחדות בפסיקה, והמסורת החוקתית המעדיפה את השיטה הריכוזית.

== הערות שוליים ==

קטגוריה:משפט חוקתי
ניז'ין

ניז'ין (באוקראינית: Ніжин) היא עיר במחוז צ'רניהיב אוקראינה. נכון לשנת 2021 מתגוררים בה כ־67,000 תושבים.

==היסטוריה==
לראשונה ניז'ין מוזכרת בתעודה מ-1078. 

החל מ-1320 ניז'ין היא חלק מהדוכסות הגדולה של ליטא. לאחר מלחמת רוסיה-ליטא (1500-1503) עברה ניז'ין לידיה של רוסיה. ב-1618 עברה לידיה של פולין.

ב-26 במרץ 1625 לניז'ין הוענקו זכויות מגדבורג.

ב-1648 נכבשה העיר על ידי קוזאקים של בוגדן חמלניצקי וב-1654 הועברה לידיה של רוסיה.

העיר נכבשה על ידי הגרמנים ב-13 בספטמבר 1941 ושוחררה על ידי הצבא האדום ב-15 בספטמבר 1943.

==יהודי ניז'ין==
היהודים החלו להתיישב בניז'ין בראשית המאה ה-17, אך הקהילה הושמדה בעקבות גזירות ת"ח-ת"ט וחודשה במאה ה-18.

בניז'ין קבור רבי דובער שניאורי שהיה האדמו"ר השני של חסידות חב"ד. לידו, נכדו, האדמו"ר מניז'ין, רבי ישראל נח, בן רבי מנחם מנדל שניאורסון מליובאוויטש.

לאחר מלחמת העולם הראשונה, בזמן מלחמת האזרחים ברוסיה התרחשו מספר פוגרומים בניז'ין.

===השואה===

===אוכלוסייה יהודית===
שינוי אוכלוסייה יהודית לאורך השנים:
{| class="wikitable"
|שנה || אוכלוסייה יהודית || אחוז מכלל האוכלוסייה
|-
|1847|| 1,229 ||
|-
|1897|| 7,631 || 23,8
|-
|1910 || 9,901 ||
|-
|1920 || 4,987 ||
|-
|1926 || 6,131 || 16,1
|-
|1939 || 2,775 || 6,9
|-
|1959 || 1,200 || 2,6
|-
|2001 || 138 ||
|}

==ערים תאומות==
* 
* 
* 

==קישורים חיצוניים==

* 
* [http://jewua.org/nezhin-2/ תולדות הקהילה היהודית בניז'ין] 
* [http://www.encyclopediaofukraine.com/display.asp?linkpath=pages%5CN%5CI%5CNizhyn.htm ניז'ין באנציקלופדיה של אוקראינה] 
* [http://pacovan.io.ua/s5727/istoriya_nejin_rus תולדות ניז'ין] 
* 
* 
* 

==הערות שוליים==

קטגוריה:מחוז צ'רניהיב: ערים
קטגוריה:קהילות יהודיות באוקראינה
קטגוריה:יישובים שהוקמו במאה ה-11
בכמץ'

בכמץ (אוקראינית: Бахмач) היא עיר במחוז צ'רניהיב אוקראינה.

==היסטוריה==
בכמץ' החלה את דרכה כיישוב בשנות השישים והשבעים של המאה ה-19 כשבמקום החלו לסלול מסילת רכבת.

בינואר 1919 בקרבת העיר התרחשו קרבות בין כוחות הבולשביקים לבין הכוחות של הרפובליקה העממית של אוקראינה.

ב-1938 בכמץ' קיבלה מעמד של עיר.

העיר הייתה תחת הכיבוש הגרמני בין התאריכים 13 בספטמבר 1941 - 9 בספטמבר 1943.

===יהודי בכמץ'===
היהודים התיישבו לראשונה בבכמץ' ב-1796. בזמן מלחמת האזרחים ברוסיה שלאחר מלחמת העולם הראשונה התרחשו בעיר מספר פוגרומים. 

ב-1939 חיו בעיר 295 יהודים. 

מספר גדול של יהודים הצליח להתפנות מעיר לפני פלישתם של הגרמנים לעיר, ואילו הרוב מאלו שנשארו בתוכה נרצחו.

==קישורים חיצוניים==
* 

* 
* [http://poradnik.org.ua/ אתר העיתון העירוני "פורדניק"] 
*[https://bakhmach-mr.gov.ua/ אתר העיר הרשמי]

==הערות שוליים==

קטגוריה:מחוז צ'רניהיב: ערים
קטגוריה:קהילות יהודיות באוקראינה
קטגוריה:יישובים שהוקמו ב-1781
נוסיבקה

נוסיבקה (אוקראינית: Носівка) היא עיר במחוז צ'רניהיב אוקראינה.

היישוב מוזכר לראשונה במסמכים משנת 1147. החל מ-1471 הוא חלק ממלכת ליטא, והחל מ-1569 חלק מממלכת פולין. ב-1662 ושוב ב-1679 נשרפה בפלישות של הטטרים.

ב-1866 היו בנוסיבקה 1,991 בתי אב ו-11,123 תושבים, ב-1897 היו 3,155 בתי אב ו-16,947 תושבים.

החל מ-1917 היא חלק של הרפובליקה העממית של אוקראינה, ב-1921 הפכה לחלק מברית המועצות.

ב-1960 נוסיבקה קיבלה מעמד של עיר.

==קישורים חיצוניים==

קטגוריה:מחוז צ'רניהיב: ערים
קטגוריה:יישובים שהוקמו במאה ה-12
נובהורוד-סיוורסקי

נובהורוד-סיוורסקי (אוקראינית: Новгород-Сіверський) היא עיר במחוז צ'רניהיב אוקראינה.

==היסטוריה==
היישוב מוזכר לראשונה בחיבוריו של ולדימיר השני, נסיך קייב לצאצאיו.

לאחר חתימת הסכם שלום לאחר מלחמת רוסיה-ליטא (1500-1503) העיר עברה לידיה של רוסיה. ב-1618 עברה לידיו של האיחוד הפולני-ליטאי וחזרה לידיה של רוסיה ב-1667 בעקבות חתימת הסכם אנדרוסובו. 

ב-1808 בעיר נפתחה גימנסיה לבנים, ב-1875 גימנסיה לבנות.

נובהורוד-סיוורסקי נכבשה על ידי הגרמנים ב-25 באוגוסט 1941 ושוחררה על ידי הצבא האדום ב-16 בספטמבר 1943.

==דמוגרפיה==
{| class="wikitable"
|-
! שנה
! גודל אוכלוסייה
|-
| 1892 || align="right" | 8,115
|-
| 1897 || align="right" | 9,000 
|- 
| 1913 || align="right" | 9,700
|-
| 1959 || align="right" | 11,500
|-
| 1964 || align="right" | 12,000
|-
| 1974 || align="right" | 13,500
|-
| 1991 || align="right" | 15,600
|-
| 1996 || align="right" | 16,000
|-
| 2007 || align="right" | 14,400
|-
| 2009 || align="right" | 14,200
|-
| 2014 || align="right" | 13,800
|}

==הקהילה היהודית==

לפי מירשם האוכלוסין של האימפריה הרוסית בשנת 1897, התגוררו בעיר 2941 יהודים (יהודים היוו כשליש מאוכלוסיית העיר).

==קישורים חיצוניים==

* 
* 
* [https://ru.wikisource.org/wiki/ЕЭБЕ/Новгород-Северск נובגורוד-סוורסק] ביברייסקיה אנציקלופדיה 
* 
* 

קטגוריה:מחוז צ'רניהיב: ערים
קטגוריה:יישובים שהוקמו במאה ה-10
אריאל ששה-הלוי

אריאל שִׁשָּׁה-הלוי (נולד ב-1945) הוא פרופסור אמריטוס לשפות ובלשנות בפקולטה למדעי הרוח של האוניברסיטה העברית בירושלים.

==ביוגרפיה==
נולד בחיפה ב-1945. ב-1966 סיים תואר בוגר בשפות מצריות והודו-אירופיות באוניברסיטה העברית בירושלים (בהצטיינות יתרה), וב-1968 סיים תואר מוסמך בתחום זה. ב-1972 סיים דוקטורט באוניברסיטה העברית בנושא השפה הקופטית. מרצה בחוג לשפות מצריות והודו-אירופיות החל מ-1968.

ב-1973-1974 ערך פוסט-דוקטורט בקיימברידג' ואוקספורד, ולאחר מכן היה מרצה אורח על מצרית וקופטית באוניברסיטת תל אביב. ב-1978 חזר להרצות ולחקור באוניברסיטה העברית כמרצה בכיר, ב-1984 מונה לפרופסור חבר בחוג לשפות מצריות וב-1990 לפרופסור מן המניין. בשנים 1986-1990 היה ראש המחלקה לשפות, והוא חזר לכהן בתפקיד זה ב-1998. הרצה לאורך השנים כמרצה אורח ועמית מחקר במספר מוסדות מחקר ברחבי העולם, בהן המכון לחקר מצרים בקופנהגן, האקדמיה הבריטית, קולג' וולף והמכון האוריינטלי באוקספורד, אוניברסיטת גטינגן, קולג' דה פראנס ועוד. משנת 2000 הוא חבר האקדמיה הישראלית למדעים.

תחומי המחקר של ששה-הלוי כוללים דקדוק קלטי, מצרי, קופטי ויווני-קופטי, השפה הוולשית והאירית, דקדוק השוואתי ועוד.

ב-2013 פרש לגמלאות מעבודתו באוניברסיטה העברית כפרופסור אמריטוס.

==קישורים חיצוניים==
* [http://arielshishahalevy.huji.ac.il/ אתר הבית של אריאל ששה-הלוי] 
* [http://www.academy.ac.il/data/persons_data/40/AShalevyCV3.pdf אריאל ששה-הלוי - קורות חיים], באתר האקדמיה הלאומית הישראלית למדעים 
* אריאל ששה-הלוי, [http://www.academy.ac.il/data/egeret/33/EgeretArticles/20p6.pdf על צורה ותוכן, הווה ועבר בבלשנות בלא גבולות], האקדמיה הלאומית הישראלית למדעים, גיליון איגרת 20 
* 
* 

==הערות שוליים==

קטגוריה:סגל האוניברסיטה העברית בירושלים: בלשנות
קטגוריה:בלשנים ולשונאים ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1945
אליפות צרפת בטניס 1934

אליפות צרפת 1934 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-23 במאי והסתיימו ב-2 ביוני. זו הייתה האליפות ה-39 מאז ייסודה. 

==התחרות==
===תחרות הגברים===
גוטפריג פון קרם, מנצח תחרות הגברים
בתחרות זו השתתפו 81 טניסאים שחולקו ל-8 בתים. לקראת התחרות המשתתפים החזקים דורגו כדלקמן:

# פרד פרי (), הודח ברבע הגמר
# ג'ק קרופורד (), מנצח תחרות 1933, הפסיד בגמר
# באני אוסטין (), הודח ברבע הגמר
# גוטפריד פון קרם (), ניצח בתחרות
# רודריך מנצל (), הודח ברבע הגמר
# כריסטיאן בוסי (), הודח בחצי הגמר
# דניאל פרן (), הודח בסיבוב הרביעי
# ג'ורג'ו דה סטפני (), הודח בחצי הגמר
# אדריאן קוויסט ), הודח בסיבוב השלישי
# פטריק יוז (), הודח ברבע גמר
# ולנטינו טארוני (), הודח בסיבוב השלישי
# פרניו פונצ'ץ (), הודח בסיבוב הראשון
# וילמר היינס (), הודח בסיבוב השלישי
# הרמן ארטנס (), הודח בסיבוב הרביעי
# מוחמד סלים (), הודח בסיבוב הרביעי
# אנטואן ז'נטיין (), הודח בסיבוב השלישי

בגמר התחרות נפגשו גוטפריד פון קרם () ומנצח תחרות 1933 ג'ק קרופורד (). גוטפריד פון קרם ניצח ב-5 מערכות.

===תחרות הנשים===
מרגרט סקריבן, מנצחת תחרות הנשים
בתחרות הנשים השתתפו 54 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג:

# הלן ג'ייקובס (), הפסידה בגמר
# מרגרט סקריבן, () מנצחת תחרות 1933, ניצחה בתחרות
# אליס מרבל (), הודחה בסיבוב השני
# בתי נות'ל (), הודחה בסיבוב השלישי
# סימון מאתיה (), הודחה בחצי הגמר
# קיי סטמרס (), הודחה ברבע הגמר
# סילבי הנרוטן (יונג) (), הודחה בסיבוב השני
# לולט פאיו (), הודחה ברבע הגמר

במשחק הגמר מנצחת תחרות 1933 מרגרט סקריבן () ניצחה את הלן ג'ייקובס () ב-3 מערכות ובכך זכתה בתחרות בפעם השנייה ברציפות.

===תחרות זוגות גברים===
בתחרות השתתפו מספר זוגות. במשחק הגמר מנצחי תחרות 1928 ז'אן בורוטרה וז'אק בריניון () נפגשו עם ג'ק קרופורד וויוויאן מקגרת' () וניצחו ב-5 מערכות.

===תחרות זוגות נשים===
בתחרות השתתפו 24 זוגות. במשחק הגמר מנצחות תחרות 1933 סימון מאתיה () ואליזבת ריין () שיחקו נגד הלן ג'ייקובס ושרה פלפרי () וניצחו בשתי מערכות.

===תחרות זוגות מעורבים===
בתחרות השתתפו מספר זוגות. במשחק הגמר ז'אן בורוטרה וקולט רוזמבר () נפגשו עם אליזבת ריין () ואדריאן קוויסט () וניצחו בשתי מערכות.

==קישורים חיצוניים==
* [https://web.archive.org/web/20150518072947/http://ww2.fft.fr/rolandgarros/pdfpalmares/femmes1934_en.pdf תחרות נשים]
* [https://web.archive.org/web/20131203005858/http://ww2.fft.fr/rolandgarros/pdfpalmares/hommes1934_en.pdf תחרות גברים]
* [http://www.rolandgarros.com/ האתר הרשמי של אליפות צרפת הפתוחה]
* [http://www.tennisforum.com/showthread.php?t=25064&page=2 נתונים נוספים על האליפות]

צרפת
קטגוריה:אליפות צרפת הפתוחה
קטגוריה:1934 בצרפת
ארמדיל חשוף-זנב

ארמדיל חשוף-זנב (שם מדעי: Dasypus) הוא סוג של ארמדיל שכולל את המינים הבאים:
* מין ארמדיל חשוף-זנב צפוני (cabassous centralis)
* מין ארמדיל חשוף-זנב צ'אקו (cabassous chacoensis)
* מין ארמדיל חשוף-זנב גדול (cabassous tatouay)
* מין ארמדיל חשוף-זנב דרומי (cabassous unicinctus)
כל המינים בסוג ארמדיל חשוף-זנב חיים ביבשת אמריקה.
==קישורים חיצוניים==

קטגוריה:ארמדיליים
קטגוריה:בעלי חיים שתוארו ב-1831
ארמדיל שעיר

ארמדיל שעיר (שם מדעי: Chaetophractus) הוא סוג של ארמדיל שכולל את המינים הבאים:
*ארמדיל שעיר האנדים (chaetophractus nationi)
*ארמדיל שעיר צווחני (chaetophractus vellerosus)
*ארמדיל שעיר הררי (chaetophractus villosus)
כל המינים בסוג ארמדיל שעיר חיים ביבשת אמריקה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי לאופולד פיטזינגר
קטגוריה:ארמדיליים
קטגוריה:בעלי חיים שתוארו ב-1871
רצינו להיות

רצינו להיות הוא אלבומו השלישי של הזמר והיוצר הישראלי עידן עמדי שיצא ב-17 במאי 2015. כל שירי האלבום נכתבו והולחנו על ידי עמדי, מלבד מילות הפיוט "יה ריבון עולם", שנכתב על ידי רבי ישראל נג'ארה, אותו הוא מבצע באלבום יחד עם אחיו הגדול, אלעד.

== רשימת רצועות ==

== קישורים חיצוניים ==
ביקורות:
* מתן מיכלין, [http://www.frogi.co.il/music-local/13342.html רצה להיות: עידן עמדי באלבום חדש], באתר [http://www.frogi.co.il/ פרוגי], 21 במאי 2015
* 

קטגוריה:אלבומי 2015
קטגוריה:אלבומי עידן עמדי
קטגוריה:אלבומים בעברית
קטגוריה:אלבומי חברת ארומה מיוזיק
ארמדיל ארוך-אף גדול

ארמדיל ארוך-אף גדול (שם מדעי: Dasypus kappleri) הוא סוג של ארמדיל דרום אמריקאי שחי בקולומביה, ונצואלה, אקוודור, גויאנה, סורינאם, גינאה הצרפתית, פרו, בוליביה וברזיל. הארמדיל ארוך-האף הגדול הוא חיה יבשתית מתבודדת, פעילת לילה, שבדרך כלל חיה בקרבה לביצות ומקורות מים אחרים וכן ביער האמזונאס. הוא ניזון מפרוקי-רגליים וחסרי חוליות אחרים.
הוא אחד מזני הארמדילים הגדולים ביותר, כשהוא מגיע לאורך של 83–106 סנטימטר ומשקל של 8.5–10.5 קילוגרם בממוצע ומשקל מרבי של .
הוא מסוגל לשחרר ריח מסריח במקרה שהוא מותקף (בדומה לבואש).

== תיאור ==
ארמדיל ארוך-אף גדול הוא הארמדיל הגדול ביותר בסוגו, אורך ראשו וגופו נע בין 51-58 ס"מ ומשקלו נע בדרך כלל בין 8.5 ל-10.5 קילוגרמים. 

== תפוצה וגידול ==
ארמדיל זה מקורו בצפון מזרח דרום אנריקה הטרופי. תפוצתו כוללת את גויאנה, סורינאם, גויאנה הצרפתית, קולומביה ממזרח להרי האנדים, ונצואלה מדרום לנהר אוריקונו ואמזוניה שבברזיל, אקוודור, פרו וצפון מזרח בוליביה. 

==קישורים חיצוניים==

== הערות שוליים ==

קטגוריה:טטו
קטגוריה:קולומביה: יונקים
קטגוריה:ברזיל: יונקים
קטגוריה:בוליביה: יונקים
קטגוריה:סורינאם: יונקים
קטגוריה:בעלי חיים שתוארו ב-1862
קטגוריה:בעלי חיים בסראדו
ארמדיל ארוך-אף יאנוסי

ארמדיל ארוך-אף יאנוסי (שם מדעי: Dasypus sabanicola) הוא סוג של ארמדיל דרום אמריקאי שאנדמי לקולומביה וונצואלה. הוא קרוב מאוד לארמדיל טאטו וארמדיל ארוך-אף גדול. הוא חי באזורים של אבן-גיר והוא ניזון מפרוקי-רגליים וחסרי חוליות אחרים. אין לו הרבה שיער וכשהוא מגיע לאורך של 60 סנטימטר ומשקל של 9.5 קילוגרם.

==קישורים חיצוניים==

== הערות שוליים ==

קטגוריה:טטו
קטגוריה:ונצואלה: יונקים
קטגוריה:בעלי חיים שתוארו ב-1968
ארמדיל יפס

ארמדיל יפס (שם מדעי: Dasypus yepesi) הוא מין של ארמדיל דרום אמריקאי שאנדמי לארגנטינה ובוליביה. חי באזורי יערות סובטרופיים ומישורי עשב וניזון מפרוקי-רגליים וחסרי חוליות אחרים. קרוי על שם הזואולוג שגילה אותו, חוסה יפס.

==קישורים חיצוניים==

== הערות שוליים ==

קטגוריה:טטו

קטגוריה:ארגנטינה: יונקים

קטגוריה:ארגנטינה: בעלי חיים אנדמיים
קטגוריה:בעלי חיים שתוארו ב-1995
בארות בנגב

מרכז המבקרים בארות בנגב
בארות בנגב הוא מרכז מורשת שהוקם בקיבוץ עלומים. המרכז עוקב אחרי תולדותיו של הקיבוץ הדתי, בארות יצחק שהוקם במקום ב-1943, ונהרס בעקבות הקרב עם המצרים במלחמת העצמאות. מרכז המורשת מכיל את מרכז המבקרים בקיבוץ עלומים, ואת מגדל המים הישן של הקיבוץ.
מגדל המים בבארות יצחק הישנה, מבט מדרום-מערב

==על המרכז==
המרכז נבנה על מנת לספר את סיפורה של תנועת הקיבוץ הדתי, ובפרט את סיפורה של קבוצת בארות יצחק. על אף הניצחון של הקיבוץ בקרב הקשה שהתחולל נגד המצרים בח' בתמוז תש"ח, החברים מספרים על שורה של אירועים טראומטיים שגרמו להדחקת הסיפור מעל בימת ההיסטוריה. על מנת לתקן את השבר, תנועת הקיבוץ הדתי החליטה לשקם את אתר המורשת ולהקים מרכז מבקרים. המרכז, שנחנך בפברואר 2014, נבנה בתוך בית ילדים ישן של קיבוץ עלומים. הקומה הראשונה כוללת אירוח כפרי ואולם כנסים, ובקומה השנייה תצוגת חפצים ותמונות מחיי "תורה ועבודה" של היישובים הדתיים הראשונים בנגב. בנוסף לתצוגה ישנו מיצג אור-קולי המתאר את עלילות הקבוצה והתנועה. לצד מרכז המבקרים בוצעו עבודות שימור ושיקום של מגדל המים הישן, והוא קיבל מעמד של אתר מורשת לאומי.
מרכז המורשת מקיים מגוון סיורים במרחב הסובב כמו, בעקבות נשים בנגב, הכרות עם אתרי מורשת בעוטף עזה, ובמסגרת פסטיבל "דרום אדום" אף סיורי פריחה.

==סיפורה של התיישבות==

מרכז המורשת עוקב אחרי הקמת היישובים הדתיים בנגב, ובפרט סיפורה של קבוצת בארות יצחק, המהווה את הקיבוץ הדתי הראשון במרחב. במרכז המבקרים מספרים את סיפור ההתיישבות והגבורה של הקבוצה שהקימה את הקיבוץ. במלחמת העצמאות (לאחר פינוי האמהות והילדים לתל אביב) נשארו להגן על הקיבוץ כשמונים חברים, מבני 17 ועד 40, מתוכם גם 20 נשים. בתום הקרב הקשה, בארות יצחק ניצחה והמצרים נסוגו משטחי המשק, אולם המחיר היה כבד: 17 נהרגו, 15 נפצעו וכל בתי הקיבוץ נשארו הרוסים. בתום המלחמה, חברי הקיבוץ החליטו לשקם את עצמם בנקודה חדשה - במרכז הארץ.

החלטתם של אנשי הקיבוץ להקים את הקיבוץ במקום אחר התקבלה רק לאחר שמרכז התנועה החליט לשלוח גרעין נוסף להתיישב באתר שבנגב. הגרעין שהגיע לבארות יצחק שבנגב נשאר שם כשנה ובסופו של דבר חבר לפליטי כפר עציון שהקימו את ניר עציון שבכרמל.

==לקריאה נוספת==
* נחום ברוכי, בארות יצחק בהתיישבות ובמלחמה, הוצאת ספרים אריאל, תשס"ט - 2009

==קישורים חיצוניים==

* 
* [https://web.archive.org/web/20150529204652/http://www.beerot.co.il/%D7%A9%D7%A2%D7%A8/%D7%94%D7%A1%D7%98%D7%95%D7%A8%D7%99%D7%94/tabid/54/Default.aspx אתר הקיבוץ בארות יצחק]

==הערות שוליים==

קטגוריה:ישראל: אתרי מורשת לאומית
קטגוריה:הנגב המערבי: מוזיאונים
קטגוריה:עלומים (קיבוץ)
טניס שולחן במשחקים האולימפיים

זוכי הטורניר הקבוצתי ב[[אולימפיאדת לונדון (2012). מימין: נבחרת גרמניה, נבחרת סין ונבחרת קוריאה הדרומית]]
טניסאי השולחן הדרום קוריאני [[ריו סונג-מין, האלוף האולימפי באולימפיאדת אתונה (2004)]]
טניסאי השולחן הסיני [[מה לין, האלוף האולימפי באולימפיאדת בייג'ינג (2008)]]
טניס שולחן הוא ענף במשחקים האולימפיים מאז אולימפיאדת סיאול (1988).
טניסאית השולחן הסינית [[דינג נינג, סגנית האלופה האולימפית באולימפיאדת לונדון, וחברת נבחרת סין שזכתה במדליית זהב באותם משחקים]]

==היסטוריה==
תחרויות טניס השולחן הראשונות כללו מקצי זוגות ויחידים לנשים ולגברים. החל מאולימפיאדת בייג'ינג (2008) בוטלו מקצי הזוגות, ובמקומם נערך טורניר קבוצתי בין נבחרות. 

ענף טניס השולחן נשלט באופן מובהק על ידי סין. מתוך 32 מדליות הזהב שחולקו עד כה, זכו טניסאי השולחן הסינים ב-28. לאחר אולימפיאדת בייג'ינג, שבה זכו הסינים בכל שלוש המדליות בתחרויות היחידים והיחידות, הוחלט להגביל את מספר המשתתפים מכל מדינה לשניים.

==שיטת הטורניר==
תחרויות היחידים נערכות בשיטת נוקאאוט שבה שבעה או שמונה שלבים, בהתאם למספר המשתתפים. המפסידים בשלב חצי הגמר נפגשים למשחק על מדליית הארד (למעט באולימפיאדת ברצלונה (1992), שבה לא נערך משחק כזה, ושני המפסידים בשלב חצי הגמר זכו במדליות ארד).

בטורניר הנבחרות משתתפות 16 נבחרות. באולימפיאדת בייג'ינג, שבה נערך טורניר זה לראשונה, חולקו הנבחרות לארבעה בתים, וארבע הראשונות העפילו לשלב חצי הגמר. מאז אולימפיאדת לונדון (2012) נערך הטורניר כולו בשיטת נוקאאוט בת ארבעה שלבים. מפגש בין נבחרות כולל שלושה משחקים - שני משחקי יחידים ומשחק זוגות אחד. אם אף נבחרת לא ניצחה בכל שלושת המשחקים, נערך משחק רביעי, בין יחידים, ואם המאזן לאחר משחק זה הוא 2-2, נערך משחק יחידים נוסף, שהוא המכריע.

==מדליות==
לאורך השנים זכו טניסאי שולחן ונבחרות מ-12 מדינות במדליות אולימפיות.

{| class="wikitable"
|-
! !! !! style="background:gold" | זהב !! style="background:silver" | כסף !! style="background:#cc9966" | ארד !! סך הכל
|-
| 1. || סין || 28 || 17 || 8 || 53
|-
| 2. || || 3 || 3 || 12 || 18
|-
| 3. || || 1 || 1 || 1 || 3
|-
| 4. || || 0 || 3 || 4 || 7
|-
| 5. || || 0 || 2 || 2 || 4
|-
| 6. || || 0 || 1 || 3 || 4
|-
| 7. || || 0 || 1 || 2 || 3
|-
| rowspan=3 | 8. || ימין הרפובליקה הסינית || 0 || 1 || 1 || 2
|-
| || 0 || 1 || 1 || 2
|-
| || 0 || 1 || 1 || 2
|-
| 11. || || 0 || 1 || 0 || 1
|-
| 12. || || 0 || 0 || 1 || 1
|}

==טניסאי שולחן ישראלים במשחקים האולימפיים==
עד כה, ייצגה את ישראל במשחקים האולימפיים רק טניסאית שולחן אחד, מרינה קרבצ'נקו שהתחרתה באולימפיאדת אתונה (2004), והגיעה לסיבוב השלישי.

==קישורים חיצוניים==

* 

*
קטגוריה:ענפי ספורט במשחקים האולימפיים
אולימפיאדה
ארטוראס גודאיטיס

ארטוראס גודאיטיס (בליטאית: Artūras Gudaitis; נולד ב-19 ביוני 1993) הוא כדורסלן ליטאי המשחק בקבוצת פנאתינאיקוס.

גודאיטיס נולד בעיר קלייפדה שבליטא. בעונת 2010-2011 החל לשחק בקבוצת Klaipedos LCC מהליגה השלישית בליטא. עונה לאחר מכן עבר לקבוצת Gargždai-Bremena Gargždų מהליגה השנייה. במהלך העונה עבר לקבוצת Klaipėdos Nafta-Universitetas אף היא מהליגה השנייה. ב-2012 עבר למועדון הכדורסל ז'לגיריס קובנה-2 מהליגה השנייה. בתום העונה עבר לקבוצת ז'לגיריס קובנה מהליגה הבכירה, המשתתפת גם ביורוליג. הוא זכה עם קובנה באליפות בעונת 2013-2014 ורשם במהלך העונה ממוצעים של 5.8 נקודות ו-3.3 ריבאונדים למשחק. בעונת 2014-2015 זכה עם קובנה בגביע. ביורוליג שותף בעונת 2014-2015 ב-20 משחקים בהם קלע 6.5 נקודות וקלט 4.9 ריבאונדים בממוצע למשחק. בתום העונה עבר לריטאס וילנה, הוא השיג בעונת 2015/2016 ממוצע של 8.6 נקודות ו-5.4 ריבאונדים למשחק בליגה וזכה עם הקבוצה בגביע המלך.

גודיאיטיס היה חבר בנבחרת הנוער של ליטא שסיימה חמישית באליפות אירופה עד גיל 18 שהתקיימה בפולין ב-2011. הוא רשם באליפות ממוצעים של 11.3 נקודות, 6.2 ריבאונדים ו-1.4 חסימות למשחק. ב-2015 זומן לסגל הרחב של נבחרת ליטא בכדורסל הוא שיחק בנבחרת במהלך אליפות אירופה בכדורסל 2017.

ב-2015 נבחר בדראפט ה-NBA על ידי פילדלפיה 76', ב-2018 הועברו הזכויות להחתמתו לקליבלנד קאבלירס.

==קישורים חיצוניים==

* [http://www.euroleague.net/competition/players/showplayer?pcode=003120 ארטוראס גודאיטיס] באתר היורוליג
* [http://bc.lrytas.lt/en/team/56-arturas-gudaitis דף השחקן] באתר ריטאס וילנה

==הערות שוליים==

קטגוריה:כדורסלנים ליטאים
קטגוריה:כדורסלני ז'לגיריס קובנה
קטגוריה:כדורסלני ריטאס וילנה
קטגוריה:כדורסלני אולימפיה מילאנו
קטגוריה:כדורסלני נבחרת ליטא
קטגוריה:בחירות דראפט של פילדלפיה 76'
קטגוריה:כדורסלני זניט סנקט פטרבורג
קטגוריה:ליטאים שנולדו ב-1993
רמי שטרן

רמי שטרן (נולד בשנת 1958) הוא סטנדאפיסט ישראלי, אחד מחלוצי הסטנד-אפ בישראל, ואף תואר בתקשורת כ"ממציא הסטנד-אפ הישראלי".

==ביוגרפיה==
שטרן נולד בשכונת יד לבנים בפתח תקווה. אביו, ניצול השואה, היה רתך ואמו עקרת בית. הוא למד בבית ספר דתי.
לאחר שחרורו מהצבא נסע לניו יורק, שם חי ועבד תקופה. לאחר שחזר לארץ עבד במשרד פרסום וכן החל ללמוד משחק בסמינר הקיבוצים, אולם סולק לאחר שנת לימודים אחת עקב חוסר השקעה. 

בשנת 1986, שיחק תפקיד של פקח או"ם שוודי בסרט הקולנוע "אוונטי פופולו" של רפי בוקאי.

אל הסטנד-אפ הגיע שטרן במקרה, בשנת 1985, לאחר שראה מודעה בעיתון לערב חובבים במועדון שבלול בדיזנגוף סנטר ובה היה כתוב: "אם אתה מצחיק — אתה על הבמה".

שטרן, בקטעיו, העלה על הבמה פארודיות על גדעון רייכר ועל הסרט הערבי של יום שישי — קטעים שזכו לחיקויים והפכו למזוהים איתו. בהמשך הופיע גם כן במרתף העליון של תיאטרון בית ליסין לצד דבי ונולי, שמואל וילוז'ני ועוד. אחר כך קיבל גם מופע יחיד משלו במועדון הדומינו-גרוס.

הוא הופיע במספר תוכניות טלוויזיה, בהן תוכנית סוף השבוע "סופסופ" של גבי גזית בערוץ 2. באותה תקופה החל להתפרסם ולהפוך לדמות מוכרת בזירת הבידור בתל אביב והמשיך להופיע בצורה איטנסיבית ברחבי הארץ.

לקראת אמצע שנות ה-90 חדל שטרן מלהופיע ובהדרגה נעלם מהתודעה הציבורית. 

בשנת 2014, החליט לעשות קאמבק והחל לחזור אל בימת הסטנדאפ ולהופיע במועדונים.

בשנת 2017 שיחק תפקיד משנה בעונתה השנייה של סדרת הטלוויזיה הקומית "איפה אתה חי?", של הערוץ הראשון.

בשנת 2018, התארח בעונתה השישית של הסדרה הקומית בכיכובה של עדי אשכנזי - "מה זה השטויות האלה?!", בפרק של סדרת הטלוויזיה "על הספקטרום" בתפקיד עצמו, וכן שיחק בתפקיד שוטר בפרק של סדרת הרשת "שרופים".

שטרן רווק ומתגורר בתל אביב.

== קישורים חיצוניים ==
* 

* [https://1062fm.co.il/he/?cat=3319 רמי שטרן מתארח בפודקאסט "מאחורי כל צחוק" של אלדד שטרית], 4 בנובמבר 2019
* 
* איריס קול, [https://www.youtube.com/watch?v=1kMOOs9sWb4 קול מן העבר - פרק 3 - רמי שטרן], הערוץ הראשון

==הערות שוליים==

קטגוריה:בדרנים ישראלים
קטגוריה:שחקני קולנוע וטלוויזיה ישראלים
קטגוריה:סטנדאפיסטים ישראלים
קטגוריה:ישראלים שנולדו ב-1958
מייק פנינג

מייקל אלן פנינג (אנגלית: Michael Alan Penning; ) הוא פוליטיקאי בריטי מטעם המפלגה השמרנית. שימש כשר המדינה לענייני משפטים של בריטניה וכחבר פרלמנט מטעם המל המפסטד.

== חבר פרלמנט ==
בבחירות הכלליות בבריטניה (2005) התמודד פנינג במושב שנשלט על ידי מפלגת הלייבור של המל המפסטד בניסיון להביס את חבר הפרלמנט טוני מקולטר. פנינג זכה ביתרון של 2001 קולות על מקואלטר וזכה במושב (לאחר ספירה חוזרת חלקית) של 499 קולות. בחודש יולי 2007, פנינג קודם על ידי מנהיג המפלגה השמרנית דייוויד קמרון לתפקיד השר לבריאות הציבור בממשלת הצללים השמרנית. ב-2016 חזר פנינג לפרלמנט. בדרך כלל הוא הצביע עם חברי מפלגתו השמרנית אבל בלט בהצבעות נגד נישואים של בני זוג מאותו מגדר. <ref></ref> בבחירות 2019 זכה בלמעלה מ-60% מהקולות באזור הבחירה שלו. 

== שר המדינה ==
פנינג קצר את אחת ההצלחות הגדולות ביותר מבין חברי הפרלמנט בבחירות הכלליות 2010, כאשר הוא לקח 50% מקולות הבוחרים במחוז והשיג את המושב מושב ברוב של 13406. תוצאה זו דחקה את מועמד הלייבור למקום השלישי מאחורי המועמד הליברל-הדמוקרטי ריצ'רד גרייסון.
בעקבות הבחירות, ראש הממשלה, דייוויד קמרון, מינה אותו לשר המדינה לענייני תחבורה, כאשר כבישים ותחבורה נוספו לתחומי האחריות שלו.
בגילופי הגברי של 4 בספטמבר 2012, פנינג הועבר לתפקיד שר המדינה לענייני צפון אירלנד, הוא החזיק מעמד במשך קצת יותר משנה עד שקודם להיות שר המדינה לענייני אנשים עם מוגבלויות ב -7 באוקטובר 2013. לאחר מכן הוא קודם בפעם השנייה ב -15 ביולי 2014 מונה לשמש כשר הכוחות המזוינים של המדינה. הוא וכיהן בתפקיד עד יולי 2016.

== קישורים חיצוניים ==
* 

* [https://web.archive.org/web/20180504092850/http://www.mikepenning.com/ אתר האינטרנט של מייק פנינג] 

== הערות שוליים ==

קטגוריה:פוליטיקאים בריטים
קטגוריה:חברי הפרלמנט של הממלכה המאוחדת (2005–2010)
קטגוריה:חברי הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2019–2024)
קטגוריה:חברי המפלגה השמרנית (הממלכה המאוחדת)
קטגוריה:שרי ממשלת בריטניה
קטגוריה:חברי המועצה המלכותית
קטגוריה:בריטים שנולדו ב-1957
איגור דה קמרגו

איגור אלברט רינסק דה דייבר קמרגו (Igor Albert Rinck de Diver Camargo; נולד ב-12 במאי 1983) המוכר יותר בשמו איגור דה קמרגו הוא כדורגלן בלגי-ברזילאי המשחק בעמדת החלוץ במכלן.

==קריירת מועדונים==
דה קמרגו היה שחקן מפתח בעבור סטנדרד לייז' והחל לשחק בבלגיה כשהיה רק בן 17.
בעונת 2009-10, הוא שיחק בכל משחקי הליגה חוץ מאחד ורשם שבעה שערי ליגה. הוא יכול לשחק גם בעמדת החלוץ השני.

ב-22 באפריל 2010, הודיע שבסוף העונה יעבור למועדון הגרמני, בורוסיה מנשנגלדבך.

ב-8 ביולי 2013, שב לסטנדרד לייז' וחתם על חוזה לשלוש שנים.

ב-24 ביוני 2015 חתם במועדון נעוריו גנק.

ב-15 ביולי 2016 חתם לשנתיים באפואל ניקוסיה מהליגה הקפריסאית.

==נבחרת בלגיה==
לאחר שדה קמרגו קיבל אזרחות בלגית, הוא זומן לנבחרת בלגיה וערך את הופעת הבכורה שלו נגד סלובניה בפברואר 2009.

==קישורים חיצוניים==

קטגוריה:כדורגלנים בלגים
קטגוריה:חלוצי כדורגל בלגים
קטגוריה:כדורגלני ראסינג גנק
קטגוריה:כדורגלני בריסל
קטגוריה:כדורגלני סטנדרד לייז'
קטגוריה:כדורגלני בורוסיה מנשנגלדבך
קטגוריה:כדורגלני הופנהיים
קטגוריה:כדורגלני אפואל ניקוסיה
קטגוריה:כדורגלני מכלן
קטגוריה:כדורגלני נבחרת בלגיה
קטגוריה:בלגים שנולדו ב-1983
כרים בלערבי

כרים בלערבי (בערבית: كريم بلعربي; נולד ב-8 באפריל 1990) הוא כדורגלן גרמני המשחק בעמדת הקשר בבאייר לברקוזן.

==קריירת מועדונים==
בלערבי נולד ב-1990 בברלין לאב מרוקאי ואם גרמניה.

בשנת 2008, בלערבי הצטרף לקבוצת הנוער (מתחת לגיל 19) של איינטרכט בראונשווייג. הוא ערך את הופעת הבכורה שלו בקבוצה הבוגרת בעונת 09–2008, ועוד שתי הופעות במהלך עונת 10–2009.

בלערבי עזב את בראונשווייג לטובת קבוצת בונדסליגה אחרת, באייר לברקוזן. בעקבות פציעה, בלערבי החמיץ את רוב משחקי הבונדסליגה של עונת 13–2012. בשנת 2013, הוא חזר מהפציעה לקבוצה הקודמת שלו, איינטרכט בראונשווייג בהשאלה.

בלערבי חזר ללברקוזן בתחילת עונת 15–2014. ב-23 באוגוסט 2014, הוא כבש את השער המהיר ביותר בתולדות הבונדסליגה, רק ב-9 שניות, במשחק הפתיחה של הליגה, מול בורוסיה דורטמונד, הוא הוביל את קבוצתו לניצחון חוץ 0–2.

==נבחרת גרמניה==

בלערבי שיחק בנבחרות הצעירות של גרמניה (מתחת לגילאים 20 ו-21). הוא זומן לנבחרת הבכירה באוקטובר 2010.

הוא ערך את הופעת הבכורה שלו ב-11 באוקטובר 2014, בהפסד חוץ לנבחרת פולין 0-2 במסגרת מוקדמות יורו 2016, כאשר הוא משחק את מלוא 90 הדקות. ב-13 ביולי 2015 הוא כבש את שער הבכורה שלו בנבחרת בניצחון 0–7 על נבחרת גיברלטר.

==קישורים חיצוניים==

קטגוריה:קשרי כדורגל גרמנים
קטגוריה:כדורגלני איינטרכט בראונשווייג
קטגוריה:כדורגלני באייר לברקוזן
קטגוריה:כדורגלני נבחרת גרמניה
קטגוריה:כדורגלנים גרמנים
קטגוריה:ברלין: כדורגלנים
קטגוריה:גרמנים שנולדו ב-1990